b"\n_START_ARTICLE_\nAgostino Casaroli\n_START_SECTION_\nBiografia\n_START_PARAGRAPH_\nOrdenat sacerdot a la di\xc3\xb2cesi de Plasencia (It\xc3\xa0lia) el 1937, col\xc2\xb7labor\xc3\xa0 en organismes de la c\xc3\xbaria vaticana fins que fou nomenat arquebisbe titular de Cartagena, el 4 de juliol de 1967. _NEWLINE_Durant el pontificat de Joan XXIII dugu\xc3\xa9 a terme missions diplom\xc3\xa0tiques als antics pa\xc3\xafsos socialistes de l'Europa de l'Est, tasca en la qual se situ\xc3\xa0 al capdavant en \xc3\xa9sser nomenat per Pau VI secretari d'Afers Extraordinaris (1967), amb l'objectiu de millorar la situaci\xc3\xb3 de l'Esgl\xc3\xa9sia Cat\xc3\xb2lica sota r\xc3\xa8gims comunistes. _NEWLINE_El 28 d'abril de 1979 el papa Joan Pau II el va nomenar cardenal i secretari d'estat del Vatic\xc3\xa0, c\xc3\xa0rrec que ocuparia fins al 1990. El 1984 fou nomenat prefecte del Consell per als Afers P\xc3\xbablics de l'Esgl\xc3\xa9sia. El 1985 fou nomenat cardenal bisbe."